Определя се  кой от членовете й ще има достъп до бюлетините и ще брои, кой ще вписва данните от преброяването на гласовете в черновата на протокола, в бланката чернова за преброяване на предпочитанията (преференциите), кой ще попълва протокола, кой ще опакова бюлетините и книжата, и т.н. 
Преди отваряне на избирателната кутия и преброяване на бюлетините от масата се отстраняват всички излишни книжа и материали. На масата остават само избирателната кутия, черновата от протокола, бланките-чернови за преброяване на преференциите.
Бюлетините се изваждат една по една от определения от СИК член на комисията и се поставят с лицевата страна надолу. Когато е включена втора избирателна кутия, тя се отваря и бюлетините се изваждат и преброяват заедно с бюлетините от първата.
Бюлетините се подреждат на две отделни купчини – действителни (І купчина) и недействителни (ІІ купчина). Купчините с действителни и с недействителни бюлетини се преброяват поотделно
действителните гласове от хартиените бюлетини се разделят на две купчини – гласове, подадени за партии, коалиции и независими кандидати (І купчина), и гласове с отбелязване в квадратчето „Не подкрепям никого“ (ІІ купчина). Преброяват се гласовете (бюлетините), подадени за партиите, коалициите.
Отделно се преброяват и гласовете „Не подкрепям никого“.
 Бюлетините с действителни гласове, подадени за всяка от партиите, коалициите, се подреждат на отделни купчини. Бюлетините от всяка купчинка се броят поотделно
След установяване броя на действителните и недействителните гласове, недействителните бюлетини се отделят и се пристъпва към преброяване на предпочитанията (преференциите) от хартиените бюлетини за всеки един от кандидатите на партиите  и коалициите